
CONCLUZII 


e Mediul de securitate, la nivel naţional, e Integrarea României în Uniunea 


regional şi global, este într-o dinamică alertă 
generată de acţiunea unui complex de factori 
economici, politici, sociali şi militari. 

e Există tendința manifestării a noi centre de 
putere în diferite zone ale lumii şi îndeosebi 
în Europa (UE) şi în Asia (China, Japonia). 


Europeană este o aspirație realizabilă prin 
eforturile susținute ale întregii societăți. 

e Statutul României de țară membră a 
NATO implică asumarea integrală şi 
conştientă a unor responsabilități privind 
apărarea şi securitatea colectivă. 


1. Mutaţii în mediul geopolitic şi geostrategic 


Anul acesta, România a dobândit statutul de stat 
membru al Alianţei nord-atlantice, iar în prezent se 
depun eforturi stăruitoare pentru a accede în structurile 
Uniunii Europene. Totodată, şi alte țări au devenit 
membre ale NATO. Acest lucru a generat schimbări, 
atât în plan practic, cât şi teoretic. Practic, prin extin- 
derea Alianţei nord-atlantice s-a acționat eficient asupra 
păcii şi securităţii naţionale, regionale şi mondiale. În 
plan teoretic, s-a impus necesitatea abordării nuanţate a 
conceptului de suveranitate naţională. De fapt, România 
prin statutul de membru al NATO îşi asumă voluntar şi 
rolul său de generator de securitate în regiune şi în 
lume. În acest context, ea a renunțat la abordarea rigidă 
a conceptului de suveranitate națională. De asemenea, 
la modificarea conținutului conceptului de suveranitate 
națională au contribuit substanțial şi mutațiile produse 
în mediul geopolitic şi geostrategic după încheierea 
războiului rece prin victoria statelor democratice. 

(dr. Constantin MOȘTOFLEI) 


Omenirea se află într-o perioadă de transformări 
profunde, ca urmare a trecerii de la un tip de organizare 
la altul, complet diferit şi pe cu totul alte baze decât cel 
anterior. Această stare face ca societăţile să fie 
vulnerabile la o multitudine de riscuri şi amenințări 
referitoare la securitatea lor. În plus, se asistă la un 
proces complex de reconstrucție a identităţii culturale, 
etnice şi religioase. Acest proces se caracterizează prin 
două tendințe majore: efectul de falie şi efectul de 
confluență. Există spaţii în care se manifestă, fie doar 
unul din efecte, fie ambele simultan, ceea ce poate 
conduce la apariţia unor stări asimetrice. Astfel, efectul 
de falie produce conflicte de civilizație, între ideologii 
şi doctrine politice, între aspirații naţionale şi 
asistă la „un război viitor” adică un război al nimănui 
împotriva tuturor, ceva de tipul terorismului actual. 

(dr. Gheorghe VĂDUVA). 

În prezent, se pare că omenirea se îndreaptă spre 

multipolaritate. După încheierea războiului rece, prin 

dispariția URSS şi desființarea Pactului de la Varşovia, 
lumea bipolară de până atunci înceta să mai existe, iar 
responsabilitatea privind pacea şi securitatea ei revenea 
unui singur stat, respectiv SUA. Desigur, alături de 
această superputere se aflau aliații şi partenerii săi. 
Totuşi, în ultima vreme îşi fac simțită prezența noi 
centre de putere în diferite regiuni ale globului, dar cu 
precădere în Europa (Uniunea Europeană) şi în Asia 
(China, Japonia, India). Specific actualei situaţii este 
faptul că s-a trecut de la confruntarea directă între 
marile puteri la realizarea unor parteneriate între 
acestea, ca modalitate eficace de implicare activă în 
reconstrucţia lumii. În acest sens, se cuvin amintite 
parteneriatul: Rusia-UE,;, Rusia-SUA; Rusia-China; UE- 
Asia. Ca urmare a existenţei acestora s-a trecut în mod 
concret la construcția de căi ferate, autostrăzi etc. în 
zone mai puţin accesibile, dar bogate în resurse 
materiale strategice diverse. Totodată, în acest mod se 
exercită un control discret, dar eficace, asupra acestor 
spaţii de interes strategic pentru întreaga lume. 


(col. dr. Nicolae POPESCU). 

România, ca stat membru al Alianţei nord-atlan- 
tice, are o serie de responsabilități atât la nivel regional, 
cât şi global. De aceea, securitatea sa, ca şi apărarea, 
dobândeşte noi valenţe şi forme de manifestare. Astfel, 
acum, s-a depăşit dimensiunea lor individuală, trecând 
la cea colectivă. 

Cu alte cuvinte, în prezent, securitatea şi apărarea 
individuală se leagă puternic de securitatea şi apărarea 
colectivă, responsabilitate ce ne revine ca stat NATO. 
Nu se poate exclude în totalitate posibilitatea apariţiei 
unor efecte colaterale datorate noilor răspunderi şi 
obligaţii ce revin în sarcina țării noastre, dar şi poziției 
sale geostrategice în cadrul Alianţei nord-atlantice. 
Printre aceste efecte se pot menționa: infracționalitate 
crescută; amenințare teroristă sporită; criminalitate 
transfrontalieră etc. 

(col. (r.) ing. Gheorghe MIHAI) 


2. Integrarea României în Uniunea Europeană — aspirație legitimă 


Armata a contribuit prin modalităţi specifice la 
integrarea României în structurile euroatlantice. Acum 
este rândul societății româneşti în întregul ei, a clasei 
politice, a societăţii civile de a depune eforturi stăru- 
itoare şi concertate în direcția integrării țării noastre în 
Uniunea Europeană. Semnificativ şi deosebit de impor- 
tante par a fi, pentru materializarea acestei aspirații 
legitime a noastră - integrarea în UE -, schimbarea 
mentalităților oamenilor, în general, şi a atitudinii lor 
față de muncă, în special. În acest sens, se impune ca 
direcția principală de efort să o reprezinte atitudinea 
constructivă față de muncă, întrucât ea reprezintă 
modalitatea esențială de reducere a costurilor sociale, 
economice, morale şi psihosociale ale integrării în UE. 
De asemenea, se cuvine să învăţăm temeinic „legile 
economiei de piață” pentru că acestea sunt cele care 
guvernează relaţiile de muncă mai ales din cadrul 
organizației politico-economice — UE — al cărei membru 
dorim să devenim cât mai curând. 

(ing. dr. George BĂLAN). 

Uniunea Europeană se poate socoti o staţie pilot în 
care se testează şi perfecţionează viitoarea globalizare. 
Datorită avantajelor economice, politice, culturale etc. 
pe care această organizație le oferă, dar şi contribuţiei 
sale la menţinerea păcii şi stabilităţii pe continentul 
nostru este de dorit obținerea calității de membru al său, 
cât mai curând, şi de România. 


Este absolut necesar ca aderarea noastră la UE să fie 
temeinic pregătită, în aşa fel încât să fim tratați de 
membrii actuali ai acesteia cu respect şi consideraţie. 
Practic, ar trebui să fim tratați ca partener serios, capabil 
să răspundă optim exigenţelor UE, dar şi să aducă un 
suflu nou în interiorul acesteia. Dacă nu ne vom pregăti 
adecvat, fără îndoială vom deveni o piață de desfacere 
pentru produsele celorlalte state din UE şi o sursă de 
forță de muncă calificată şi ieftină pentru întreprinderile 
acestora. (col. (r) ing. Gheorghe MIHAI). 

Proiectul UE poate fi socotit un răspuns adecvat şi 
flexibil la faliile existente acum pe continentul 
european. Naţiunile europene vor să-şi construiască „o 
casă comună”, în care elementele componente — state 
independente şi suverane — îşi vor păstra neştirbită 
identitatea lor culturală, etnică şi religioasă. Prin 
realizarea acestui proiect este posibil ca pacea şi 
stabilitatea pe continent să devină un bun câştigat pentru 
totdeauna. În plus, UE, aşa cum o demonstrează 
rezultatele sale economice mai ales de până acum, va 
aduce prosperitate, bunăstare şi stabilitate tuturor 
statelor ce o compun. De aceea, România se străduieşte 
să răspundă cât mai repede exigenţelor acestei uniuni de 
state pentru a deveni membru al său, probabil, în anul 
2007. Este evident că integrarea în UE pe lângă 
eforturile de aderare va solicita şi o serie de sacrificii în 
toate planurile — economic, politic, cultural etc. — dar 


În ziua de 13 mai 2004, în garnizoana Câmpulung, s-a desfăşurat masa rotundă cu tema „Securitatea 
naţională şi integrarea euroatlantică şi europeană”, organizată de Centrul de Studii Strategice de Apărare şi 
Securitate, în colaborare cu Școala de Aplicaţie pentru Apărare NBC. La acest eveniment au participat 
reprezentanţii autorităţilor locale şi ai societăţii civile, ai structurilor Ministerului Administraţiei şi Internelor, 
ai Serviciului Român de Informaţii, ai unor bănci comerciale, ai clerului, cadre didactice universitare, cadre 
militare active şi în rezervă. La dezbateri alături de membrii CSSAS au luat parte şi unii invitaţi printre care 
se numără: ing. dr. George Bălan, primarul municipiului Câmpulung, profesor Gheorghe Sirbu, viceprimar al 
municipiului Câmpulung, inginer Vasile Samson, de la S.C. ARO. S.A. Câmpulung, col. dr. Nicolae Popescu, 

prin astfel de situații au trecut şi alte state care sunt 
acum în UE (vezi cazul Portugaliei), înainte de a ajunge 
la standardele de viaţă la care ne aşteptăm. 

(col. dr. Nicolae POPESCU). 

Valorile promovate de către Uniunea Europeană — 
libertate, dreptate şi drepturile omului — se cer mai întâi 
interpretate şi la noi şi apoi asimilate (integrate) în 
atitudinile şi comportamentele individuale şi colective 
ale tuturor sau majorităţii cetățenilor României. Numai 
în acest mod vom deveni compatibili cu normele, 
principiile şi regulile ce guvernează această uniune de 
state. În acest context, un rol esenţial îl are educaţia, 
care va trebui prin conţinutul, durata şi modalitățile de 
înfăptuire să permită societăţii româneşti să se integreze 
cu rapiditate în Uniunea Europeană. Totodată, se cere 
subliniată necesitatea păstrării identității noastre 
naționale atunci când vom deveni cetățeni ai Europei 
unite. Desigur, o serie de prerogative ce privesc suvera- 
nitatea națională se vor transfera către structurile 
politice şi administrative ale UE. Dar sarcinile, privind 
apărarea şi securitatea națională, vor continua să fie de o 
stringentă actualitate şi în condiţiile când țara noastră va 
fi stat membru al UE. (prof. Gheorghe SÎRBU). 

Uniunea Europeană reprezintă, într-o anumită 
măsură, un vis mai vechi al unora dintre popoarele 
continentului. Realizarea sa a fost însă posibilă, evident, 
parțial, abia în zilele noastre. Astfel, acum, există şi 
funcţionează structuri adecvate cum ar fi: un parlament 
european, o piaţă şi o monedă comune, un tribunal. Este 
în plin proces de elaborare şi o constituție a Uniunii 
Europene. Rezultatele obținute, în toate domeniile de 
activitate, evidenţiază că această uniune de state este în 
măsură să funcționeze ca o entitate relativ coerentă, pe 
de o parte. Pe de altă parte, existenţa sa a condus la 
rezolvarea unor probleme dificile în plan economic, 
politic şi social, cu care de-a lungul timpului continentul 
european s-a confruntat. 

Astăzi, sursele unor tensiuni şi conflicte sociale, 
culturale, politice sau militare, etnice sau religioase între 
statele membre sunt mult diminuate, ţinute sub un 
control competent şi gestionat flexibil, în beneficiul 
păcii şi stabilității continentale. România, ca stat 
european, aspiră în mod justificat la accederea într-un 
timp cât mai scurt la calitatea de membru al acestei 


uniuni de state libere, prospere şi capabile să garanteze 
drepturile omului. (dr. C-tin MOŞTOFLEI). 

Astăzi, Uniunea Europeană constituie o realitate. 
Ea este, totuşi, rezultatul unui interes mai ales de natură 
economică. Este cunoscut faptul că între statele lumii, 
indiferent de apartenenţa lor sau nu la o alianţă politico- 
economică ori politico-militară, se desfăşoară un 
continuu război economic. De fapt, statele îşi apără şi 
promovează consecvent interesele lor naționale, în toate 
planurile, inclusiv în cel economic. Până în prezent 
SUA au avut o poziție fermă şi în domeniul economic. 
Dar aceasta este din ce în ce mai mult atacată de unele 
state asiatice, care au cunoscut o dezvoltare economică 
accelerată şi, ca urmare, doresc să pătrundă tot mai 
puternic şi pe alte pieţe. Se pare că la fel trebuie să 
acţioneze şi UE dacă vrea să se dovedească o asociere 
perfect viabilă şi sub aspect economic. Fără o piaţă 
similară celei din SUA, Uniunea Europeană nu va putea 
face faţă cu brio concurenței. Aici intervine consistent 
creativitatea de care este necesar să se dea dovadă şi în 
domeniul economic. Se pare că națiunile mai tinere sunt 
mult mai creative decât celelalte state. Țara noastră va 
deveni membru al UE. Ea oferă o piață aptă să accepte 
produsele celorlalte state din compunerea sa, forță de 
dezvoltare a unor activități economice, atât de 
producție, cât şi turistice. Dar, fără îndoială, pentru 
România vor fi o serie de dificultăţi inerente procesului 
de integrare, mai ales în ceea ce priveşte costurile 
utilităţilor, care vor creşte până la nivelul celor existente 
în uniune. Se pare că nu la fel vor sta lucrurile cu 
veniturile, adică ele nu vor creşte până la nivelul celor 
existente în statele cu o vechime mai mare în UE. În 
acelaşi timp, UE ne obligă să accelerăm ritmul refor- 
melor din toate domeniile de activitate. Dar, totodată, ne 
învaţă şi cum să le derulăm, să ne administrăm, pentru a 
nu ajunge într-o situație similară celei în care se află 
unele ţări (vezi cazul Venezuelei, Argentinei etc.) care 
au suferit derapaje economice, politice, demografice etc. 
în urma aplicării unor reforme în toate sectoarele de 
activitate. De asemenea, se impune ca integrarea în UE 
să nu aducă atingere identității naționale, specificului 
nostru ca neam, ci, să ne permită păstrarea personalității 
ca popor. (ing. Vasile SAMSON). 


3. România —generator de securitate în regiune şi în lume 


Integrarea României în structurile euroatlantice, 
acum, este un fapt împlinit. De altfel, țara noastră s-a 
comportat ca un membru cu drepturi depline al NATO 
cu mult înainte de a dobândi, pe merit, acest statut. 
Participarea unor detaşamente militare româneşti la 
executarea unor misiuni de menţinere a păcii, în diferite 
regiuni ale lumii (Bosnia-Herţegovina, Kosovo, Angola 
etc.), implicarea activă în lupta împotriva terorismului 


internațional (Afganistan, Irak) sunt dovezi ale 
fermității şi seriozității țării noastre în ceea ce priveşte 
asumarea voluntară şi responsabilă a unor obligaţii în 
domeniul securității regionale şi globale. De altfel, 
maniera în care România s-a angajat pe calea 
reformelor, inclusiv în rândurile armatei sale a 
demonstrat dorinţa de a se integra într-o alianţă politico- 
militară de importanţa şi anvergura actuală a NATO. 

Este evident că statutul de membru al Alianţei nord- 
atlantice obligă la o anumită atitudine şi comportament 
faţă de securitatea şi apărarea individuală, dar şi faţă de 
securitatea şi apărarea colectivă, specifice acestei 
organizaţii politico-militare. În același timp, apartenenţa 
la NATO oferă o serie de oportunităţi în dezvoltarea 
democratică, economică şi politică a ţării noastre. 
Printre acestea se află: revenirea ţării noastre în cadrul 
marii familii europene, căreia îi aparţine de drept şi de 
fapt; racordarea ei la valorile universale, la principiile 
democrației şi ale economiei de piață; accelerarea 
ritmului reformelor în toate sectoarele de activitate; 
sporirea rolului statului român de generator de securitate 
în regiune şi în lume. (dr. Petre DUTU). 

România a devenit membru al Alianţei nord- 
atlantice pentru că a îndeplinit toate criteriile de aderare 
la această organizație politico-militară. Unul dintre 
aceste criterii l-a reprezentat faptul că este o țară stabilă 
din punct social-politic şi economic. La rândul său, 
această caracteristică definitorie a sa o recomandă ca 
fiind o sursă generatoare de securitate în Balcani, 
regiune ce a cunoscut destule tulburări, tensiuni şi 
conflicte etnice, religioase etc. Totodată, prin implicarea 
activă şi responsabilă, în activitățile specifice de 
menţinere a păcii, în diferite zone ale lumii şi în cele ce 
se referă la lupta împotriva terorismului internațional, 
țara noastră se prezintă ca fiind generatoare de 
securitate şi la nivel planetar. Desigur, opțiunea 
României de a se angaja efectiv în gestionarea crizelor 
din regiune, dar şi din lume, este şi trebuie să fie în 
continuare susținută de întreaga societate, de toți 


cetăţenii, nu numai de instituţia militară. În acest 
context, se cuvin menţionate eforturile pentru 
profesionalizarea armatei, a dotării sale cu tehnică de 
reformei într-un ritm alert etc. Evident, toate acestea 
privesc întreaga națiune, nu doar armata, pe de o parte, 
şi solicită soluţii adecvate şi oportune, pe de altă parte. 
(dr. Constantin MOŞTOFLEI). 

Alianța nord-atlantică, în calitatea sa de cea mai 
puternică organizație politico-militară din lume, a 
adoptat după căderea zidului Berlinului, a destrămării 
URSS şi a desființării Pactului de la Varşovia o strategie 
care i-a permis să se menţină şi să-şi asume rolul de 
garant al păcii şi securităţii, la nivel planetar. Înfăptuirea 
acestui obiectiv ambițios, dar complet realist, a devenit 
posibil prin lărgirea rândurilor NATO, prin primirea de 
noi membri, inclusiv a statelor ex-socialiste. Această 
politică a „porților deschise” a permis alianţei să se 
implice eficace în gestionarea crizelor, de naturi diverse, 
în toate regiunile şi zonele unde a fost necesar, pe de o 
parte. Pe de altă parte, însă a oferit posibilitatea unor 
state, ca ţara noastră, de a-şi afirma vocaţia de generator 
de securitate, atât în zonă, cât şi în alte regiuni, unde 
este nevoie de participarea sa. România şi-a câştigat 
acest statut pentru că este un stat stabil politic, 
economic, social şi posedă capabilitățile necesare 
înfăptuirii unui rol activ în ceea ce priveşte menţinerea 
păcii şi securităţii, atât în Balcani, cât şi oriunde în lume 
(bineînţeles, ca parte a unei coaliții internaţionale sub 
egida ONU şi cu participarea consistentă a NATO). 
(col. dr. Nicolae POPESCU). 


PROPUNERI: 


e  Invitarea sistematică a unor personalități militare şi civile din localitățile în care se desfăşoară 
activități gen „masă rotundă” pe teme de securitate, apărare națională şi colectivă, integrare 
euroatlantică şi europeană, la seminarul şi sesiunea de comunicări ştiinţifice anuale ale CSSAS. 
În revista „Impact strategic”, pe viitor, să se ofere posibilitatea, într-o măsură mai mare decât 
până acum, ca persoanele din teritoriu (militare şi civile) care au participat la evenimente 
importante, în țară şi peste hotare, ce au avut o legătură semnificativă cu probleme ce privesc 
apărarea şi securitatea (națională şi colectivă) să publice diferite materiale. 

